Vainaja
Käsi pieni, jok’ unessa suuressa puserrut kiinni,
 mitä sisälläs lie, sano, mitä noin puristatkaan.
 Mitä siellä on? Mitä? Vastaa et kysymyksiini:
 Mitä pitelet, tiedä ei kukaan, ei milloinkaan.
 Olet saanut sen lahjaksi, enkeliltä saanut:
 Sitä unessa koskaan et pusertamasta laannut.
 Ei siinä aamua ollut, yötä vainen.
 Tämä sulle on jäävä. Uinu, pienokainen.

Giovanni Pascoli
Kaarlo Sarkia
Runot